

Gimnazija Brežice

Trg izgnancev 14

8250 Brežice

**Poročilo o izvedbi EKOnačrta Gimnazije Brežice**

poročilo pripravili: Jon Krajic Tomin, Gala Margita Štiglic, Luka Pesjak, Sara Rožman Atelšek, Eva Bahčič, Tadej Martinčič, Amber Škrabec (dijaki in dijakinje 1.a in 1.d oddelka, EKOninje) ter profesorji Ema Maček, Elica Tomše in Uroš Škof, ravnatelj.

Brežice, april 2015

**Realizirani cilji:**

* Postavili in opremili smo EKOkotiček, v katerem ločeno zbiramo baterije, sijalke, papir, zamaške, embalažo in odpadke. EKOkotiček smo predstavili tudi v okviru informativnega dne.
* EKOninje so si prizadevale pri svojih vrstnikih, da plastenke nadomestijo s stekleničkami oz. da si v svoje stekleničke in plastenke v šoli točijo vodo; z zgledom so se trudili, da dijaki ne kupujejo novih plastenk in s tem ustvarjajo embalaže.
* Na šoli smo izvedli zbiralno akcijo papirja, odsluženih oblačil in obutve; prav tako smo že dvakrat odposlali zbrano količino baterij. Pri tem sodelujemo oz. smo sodelovali s podjetjem Interseroh. (<http://www.interseroh-slo.si/>) Že celo šolsko leto zbiramo tudi zamaške.
* V mesecu decembru sta potekali humanitarni akciji zbiranja igrač in oblek. V tem prazničnem mesecu je vsak razred prispeval en recikliran okrasek za novoletno jelko v šolski avli.
* EKOkrožek je potekal od novembra do februarja. Dobivali smo se z EKOninjami in izmenjevali informacije, predloge oz. ideje,…
* Izvedli smo čistilno akcijo okoli šole, z dijaki dveh oddelkov. Eno še načrtujemo proti koncu šolskega leta. Nekaj dijakov šole pa je sodelovalo tudi v čistilni akciji Brežic in reke Krke. To akcijo so organizirali v Komunali Brežice. (http://www.komunala-brezice.si/)
* Konec februarja smo poslušali predavanje s strani Komunale Brežice, našega partnerja v projektu, in sicer o vodi in odpadkih.
* V GENenergijo se odpravljamo v soboto, 11.4. (zaradi njihove zasedenosti smo težko prišli do termina), kjer nam bodo predstavili ogljični odtis in vidike reševanja le tega.
* V Kozjanskem parku smo naročili nekaj kozjanskih jablan, ki jih bomo jeseni posadili na šolsko dvorišče (njihov čas sajenja je namreč jeseni, ne spomladi). Prav tako je v pripravi začimbno zeliščni kotiček.
* Povezavo do EKOobljube smo dali na spletno stran šole in na FB profil šole, prav tako povezavo do ankete o okolju.
* Po navodilih ravnatelja naj bi delavci šole in tudi dijaki posebno skrb posvečali ugašanju luči in pravilnemu prezračevanju prostorov (med odmori, sicer so okna zaprta). Delavci šole naj bi preverjali tudi nastavitve temperature oz. termostatov radiatorjev v učilnicah in kabinetih.
* Po šolskih prostorih smo nalepili opozorilne letake, ki ste nam jih poslali.
* Skrbeli smo in skrbimo, da so računalniki v šolski avli po koncu pouka v stanju »mirovanja oz. spanja«.
* Projekt smo oglaševali v šolskem časopisu, na spletni strani šole, v lokalnem časopisu.

**Cilji, ki jih nismo realizirali:**

* Nismo kontrolirali in dokumentirali uporabe plastenk oz. stekleničk in nismo tehtali mase zavržene embalaže; do realizacije teh idej ni prišlo zaradi pomanjkljivega interesa dijakov oz. zmanjkalo nam je časa.
* Nismo imeli izobraževanja o ločevanju odpadkov, ker dijaki mislijo, da so že dovolj slišali o tem.
* Nismo izvedli tekmovanja, kateri razred zbere največ zavrženih stvari, ker za to ni bilo pravega interesa.
* Nismo izvedli kviza v okviru EKOkrožka, ker je bil krožek drugače zastavljen in za to ni bilo prave priložnosti.
* Nismo popisali električnega števca in izvedli akcije »Ugašajmo luči«, prav tako nismo popisali števca kurilnega olja, opravili meritev zunanje temperature in zmanjšali temperaturo centralnega ogrevanja. Dijaki so se o meritvah in popisih dogovarjali z ravnateljem, do realizacije le teh ni prišlo.
* Predlog, da žvečilke dijaki »nadomestijo« s prinešenimi zamaški, ni naletel na plodna tla pri profesorjih.
* Izlet oz. ekskurzijo s kolesi načrtujemo v okviru EKOdneva, predvsem zaradi vremenskih pogojev je nismo uspeli realizirati prej.
* Predstava za vrtec ni bila realizirana, prav tako nismo izdelovali darilc iz odpadnih materialov. To ostaja izziv, glede na to, da na šoli že imamo prakso s predstavami za vrtec, kar se je izkazalo kot zelo uspešno; nekako nam je ob vseh šolskih in obšolskih dejavnostih zmanjkalo časa, da bi se tega konkretneje lotili.
* Dijaki (EKOninje) niso predstavili projekta na pedagoški konferenci, ker za to ni bilo prave priložnosti.
* Nismo izvedli predavanja na ZEOSu, ker nismo našli skupnega razpoložljivega termina.
* Nismo nabavili električnih sušilcev rok, ker za to še ne vidimo potrebe oz. se denar porabi za tekoče materialne stroške.

Lastna ocena izvedbe načrta je sledeča; načrt je bil dobro zastavljen, precej bi lahko izboljšali, naredili tudi drugače, nekaj pa nam ostaja izziv za naprej.

Dijaki imajo tisoč idej, ampak za izvedbo le teh zmanjka volje, časa in še česa. Dijaki 1. letnikov, ki sodelujejo v projektu, so še precej neresni in mogoče malo manj zanesljivi. Tako ni prišlo do konkretnih akcij, ki so bile načrtovane (tehtanje mase embalaže, popis števcev, opravljanje meritev,…), čeprav so bili o vsem že dogovorjeni z vodstvom šole.

Upamo lahko, da so se nas določena spoznanja vseeno dotaknila in da čutimo odgovornost do okolja, v katerem živimo.

Pozitivno se nam je zdelo predvsem sodelovanje z lokalno skupnostjo, v smislu aktivnosti, odnosa in odgovornosti do okolja.

Vsekakor velja v prihodnje, v okviru projekta, posebno pozornost nameniti načinu merjenja uspešnosti zastavljenih ciljev.